Държавен вестник, бр. 99, 2010 г., стр. 103

БРОЙ  99	
Д Ъ Р Ж А В Е Н  В Е С Т Н И К 	
СТР.  103  
Г л а в а  т р е т а
ЗАДЪЛЖЕНИЯ НА НОТИФИЦИРАНИТЕ 
ОРГАНИ
Чл. 82. Нотифицираният орган извършва 
оценяване на съответствието на играчките по 
процедурата „ЕО изследване на типа“ съгласно 
приложение № 4. 
Чл. 83. Оценяването на съответствието на 
играчките се осъществява по пропорционален 
начин, като се избягва ненужната тежест за 
икономическите оператори. Нотифицираният 
орган осъществява своите дейности съгласно 
процедурите по чл. 79, ал. 1, т. 3.
Чл. 84. Нотифицираният орган носи пълна 
отговорност за дейностите, изпълнявани от 
подизпълнителя/подизпълнителите му.
Чл. 85. Нотифицираният орган съхранява 
и предоставя при поискване на ДАМТН съот­
ветните документи относно оценката на ква­
лификацията и дейността на подизпълнителя/
подизпълнителите. 
Чл. 86. Когато нотифициран орган установи, 
че производителят не е изпълнил съществени­
те изисквания, определени в част втора или 
в приложимите хармонизирани стандарти по 
чл. 5, ал. 2, той изисква от производителя да 
предприеме подходящи коригиращи действия и 
не издава сертификат за ЕО изследване на типа. 
Чл. 87. (1) Когато нотифицираният орган 
установи, че дадена играчка вече не отговаря на 
някои от съществените изисквания, определени 
в част втора, той изисква от производителя да 
предприеме подходящи коригиращи действия. 
До прилагането на тези действия и до осигу­
ряване на необходимото съответствие нотифи­
цираният орган може да отнеме сертификата 
за ЕО изследване на типа или временно да 
преустанови неговата валидност в зависимост 
от степента на несъответствията. 
(2) Когато производителят не предприеме 
действията по ал. 1 или ги предприеме, но с 
тях не се постига необходимият резултат, но­
тифицираният орган, като отчете степента на 
несъответствие, ограничава обхвата на серти­
фиката, временно преустановява валидността 
му или го отнема.
Чл. 88. (1) Нотифицираният орган предоставя 
на органите за надзор на пазара при поискване 
информация за издадените сертификати за про­
ведена процедура „ЕО изследване на типа“ за 
отказите за издаване, включително докладите 
от изпитванията и техническата документация.
(2) Когато органите за надзор на пазара 
установят, че дадена играчка не съответства на 
съществените изисквания, определени в част 
втора, при необходимост указват на нотифи­
цирания орган да отнеме ЕО сертификата за 
изследване на типа по отношение на играчката.
(3) Органите за надзор на пазара дават ука­
зания на нотифицирания орган да преразгледа 
ЕО сертификата за изследване на типа, когато 
установи, че сертификатът е издаден преди 
повече от 5 години, както и в случаи на про­
мени в производствения процес, в изходните 
материали или в компонентите на играчката.
(4) Нотифицираният орган информира 
ДАМТН за: 
1. всеки отказ за издаване, ограничаване 
на обхвата, временно преустановяване на ва­
лидността или отнемане на сертификат за ЕО 
изследване на типа;
2. получени искания от органите за надзор на 
пазара за предоставяне на информация, свързана 
с дейността по оценяване на съответствието;
3. всяка промяна по чл. 14б от Закона за 
техническите изисквания към продуктите в 
условията за издаване на разрешението за 
оценяване на съответствието;
4. дейностите по оценяване на съответстви­
ето, извършени в обхвата на разрешението 
по чл. 81, ал. 2, и за всички други дейности, 
извършени в трети държави, или възлагане на 
подизпълнители – при поискване.
Чл. 89. Нотифицираните органи предоставят 
на другите нотифицирани органи от държавите 
членки, които извършват оценяване на съот­
ветствието на същия вид играчки, информация 
за отказаните сертификати за ЕО изследване 
на типа, за сертификатите, чиято валидност 
временно е преустановена, и за отнетите сер­
тификати, а при поискване – за издадените 
сертификати.
Чл. 90. Нотифицираният орган е длъжен 
до 31 януари на следващата година да пред­
ставя годишен доклад за дейността си, който 
обхваща общия брой на извършените оценки 
за съответствието по видове играчки, списък 
на издадените сертификати за ЕО изследване 
на типа, отказите за издаване на сертификат, 
общия брой на предявените жалби, възраже­
ния, рекламации и предприетите действия по 
уреждането им.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Предоставяне на пазара“ е понятие, 
дефинирано в чл. 2, т. 1 от Регламент (ЕО) 
№ 765/2008.
2. „Пускане на пазара“ е понятие, дефинирано 
в чл. 2, т. 2 от Регламент (ЕО) № 765/2008.
3. „Производител“ е понятие, дефинирано 
в чл. 2, т. 3 от Регламент (ЕО) № 765/2008.
4. „Упълномощен представител“ е понятие, 
дефинирано в чл. 2, т. 4 от Регламент (ЕО) 
№ 765/2008.
5. „Вносител“ е понятие, дефинирано в чл. 2, 
т. 5 от Регламент (ЕО) № 765/2008.
6. „Търговец“ е понятие, дефинирано в чл. 2, 
т. 6 от Регламент (ЕО) № 765/2008.
7. „Икономически оператори“ е понятие, 
дефинирано в чл. 2, т. 7 от Регламент (ЕО) 
№ 765/2008.
8. „Хармонизиран стандарт“ е понятие, 
дефинирано в чл. 2, т. 9 от Регламент (ЕО) 
№ 765/2008.